Gerberga Lombardia

Gerberga Lombardia (en VIIIvet kantved) a oa merc'h da Dider Lombardia, roue al Lombarded, ha d'e wreg Ansa. Dimeziñ a reas da Karloman Iañ, roue ar Franked ha breur Karl Veur, en 769. He c'hoar Desiderata a oa dimezet da g-Karl Veur.
Pa varvas he gwaz e tec'has da Lombardia, da di he zad, aon ganti e vije lazhet he bugale gant he breur-kaer. Kement-se a zegasas brezel etre rouantelezh ar Franked ha hini al Lombarded, ha distruj rouantelezh al Lombarded a-benn ar fin.

Istor
Gwall nebeud a dra a ouzer eus Gerberga. N'eo ket sur e oa merc'h da z-Dider. 
Hervez istorourien zo ez eus meskaj etre Gerberga ha Desiderata. Darn all a lavar e c'hallfe bezañ daou anv d'ar memes maouezMurray, Archibald Callander, and Goffart, Walter A., After Rome's Fall: Narrators and Sources of Early Medieval History..

Lombardez pe Frankez
Kavout a ra da lod e oa ur Frankez abalamour d'ul lizher faeüs skrivet gant ar pab Stefan III da Garloman ha Karl, pa glevas keloù eus eured Karl gant Desiderata, e lavaras e oa bet "urzh o zad Pepin Grenn e vijent dimezet da Frankezed kenedus..."Dutton, Paul, Carolingian Civilisation: A Reader

Bugale
Daou vab he doe, ha Pepin ar yaouankañDavis, Raymond (Editor), The Lives of the Eighth Century Popes, p.102 n.76 Pa varvas Karloman (eus gwadañ e fri hervez un testeni)"Cathwulf, Kingship, and the Royal Abbey of Saint-Denis", by Joanna Story, Speculum edo Gerberga engortoz da welout he mibien o resev rouantelezh o zad Karloman, ha marteze da ren ken e vijent bras a-walc'hRiche, Pierre, The Carolingians . E-lec'h se avat e lammas Karl war zouaroù e vreur, hag e tec'has e c'hoareg eus Frankia gant he mibien ha kuzulier he gwaz, Autchar. Eus an dec'hadeg-se e skriv Eginhard, buhezskriver Karl Veur, "ne oa abeg ebet da gement-se"Eginhard, The Life of Charlemagne.

Ne vern penaos e karzas da repuiñ da Lombardia, ha degemeret e voe gant he bugale hag he c'hoskor e Pavia. Enebourien e oa bet Dider ha Karloman, dreist-holl abalamour d'an emglev a oa etre Dider ha Karl Veur, dimezet da verc'h Dider: dañjer a c'halle dont eus an daou-se. Met pa voe kaset Desiderata, merc'h Dider, kuit gant he fried, e troas o emglev da enebiezh. Se zo kaoz e oa troet Dider da zegemer gwreg Karloman. Goulenn a reas ouzh ar pab Adrian II mont da hanterour, anavezout gwir mibien Karloman da ren war-lerc'h o zad, ha kurunenniñ anezhe evel rouaned ar FrankedMcKitterick, Rosamond, The Frankish Kingdoms Under the Carolingians.

E 773 e teuas armeoù Karl Veur da aloubiñ Italia. An dizober eus Dider ha Gerberga a felle dezhañ kaout.

 He lignez 

 ┌─ X
 ┌─ Dider Lombardia (vers 710 -† ap.774), dug Toskana, roue al Lombarded. 
 │ └─ X
 │
 Gerberga Lombardia
 │
 │ ┌─ X
 └─ Ansa (?-?). 
 └─ X

 Gerberga Lombardia
 dimezet e 768 da Karloman Iañ  breur Karl Veur │
 ├─Pepin (?-?). (?-†770), serret en ur manati war urzh Karl Veur.
 └─X (?-?), serret en ur manati war urzh Karl Veur.

Pennadoù kar
Gerberga

Notennoù

 Levrioù 
 Pierre Riché, Les Carolingiens, une famille qui fit l'Europe, 1983
Jean-Charles Volkmann, Bien Connaître les généalogies des rois de France ISBN 2-877472086
Michel Mourre, Le petit Mourre. Dictionnaire de l'Histoire'' ISBN 2-03519265

Rummad:Istor Lombardia